**INFOSKRIV TIL PROSEDYREKONKURRANSEN 2023**

Hei alle sammen!

Vi i Jussforeningen Fagstyret har igjen gleden av å invitere dere alle til ny prosedyrekonkurranse i år! Fredag den 28. april vil det avholdes en prosedyrekonkurranse i faget tingsrett for alle jusstudenter ved HINN. Dette faget er relevant for alle avdelinger og gir dermed alle studenter en god mulighet til å delta. Påmeldingen er altså åpen for alle jusstudenter ved HINN, og alle er hjertelig velkommen til å melde seg på!

Årets prosedyrekonkurranse vil være i samarbeid med både skolen, Thallaug og Tingretten.

**PÅMELDING**

Det er åpent for påmelding av lag på maks 2 stykker, men det er også mulighet til å melde seg på alene med forbehold om at noen andre også gjør dette. Påmeldingen vil legges ut i løpet av uke 8.

Når påmeldingsfristen er ute vil vi i Fagstyret sammenfatte alle påmeldinger, og i den grad det lar seg gjøre, sette sammen singel- påmeldingene til lag. Lagene vil være ferdigstilt i løpet av uke 9. Påmeldingsliste vil ikke bli offentliggjort.

Påmeldingen er bindende for alle som melder seg på.

Link til påmeldingen legges ut i arrangementet på facebook løpet av uke 8 (nærmere info om eksakt tidspunkt kommer).

**UTVELGELSEN**

Til forskjell fra tidligere vil det i år bli avholdt en semifinale for å avgjøre hvilke to lag som vil møtes til finale. Semifinalen vil avholdes i Sør- Gudbrandsdal tingrett fredag 31. mars.

De to lagene som går videre fra semifinalen vil møtes i en finale fredag den 28. april. Finalen vil avholdes i auditorium A, slik at de som vil kan få mulighet til å komme å se på. Det tas forbehold om begrensede sitteplasser, og påmelding for tilskuere vil bli publisert i arrangementet på facebook senere.

For å avgjøre hvilke fire lag som skal få prosedere i semifinalen i Tingsretten, vil det foregå en utvelgelsesprosess hvor hvert av lagene skal svare på en praktikumsoppgave i emnet Tingsrett, laget av professor ved UiO Geir Stenseth.

For å avgjøre hvilke fire lag som går videre vil forelesere ved Høgskolen rette og velge ut de fire beste besvarelsene.

Utvelgelsesprosessen er helt anonym, og Fagstyret vil ikke ha noe med selve bedømmelsen å gjøre, kun anonymisering av besvarelsene.

**PROSEDYREKURS I REGI AV ADVOKATFIRMAET THALLUG**

I forkant av konkurransen vil det avholdes et prosedyrekurs i regi av Advokatfirmaet Thallaug. Til forskjell fra tidligere år så vil kurset avholdes på skolen så alle jusstudenter får mulighet til å delta. Dette er en unik mulighet for å få innsikt i generell prosedyreteknikk. Prosedyrekurset vil avholdes den 7. mars fra klokke 14.15-16.00 i auditorium D, med mulighet for mingling med advokatene i ettertid. Påmelding til prosedyrekurset vil bli publisert senere i arrangementet på facebook. Mer info kommer.

G**ENERELT**

Faktumet som det skal prosederes over både i semifinalen og finalen vil utleveres til lagene slik at de har i underkant av en uke til å forberede seg på. I den aktuelle uken vil hvert av lagene få en personlig mentor fra advokatfirmaet Thallaug som skal bistå lagene i tiden frem mot konkurransene. Mentorene vil følge opp hvert av lagene under hele prosessen og under semifinalen og finalen. Lagene vil dermed få god oppfølging og hjelp til eventuelle spørsmål og generelle tips i prosedyreteknikk.

Dommerpanelet under finalen vil bestå av en Tingrettdommer, én professor fra Høgskolen og én advokat fra Advokatfirmaet Thallaug.

Vinnerne av prosedyrekonkurransen stikker av med en premie på 5000 kr, og attester på deltagelse.

Ytterligere informasjon om påmeldingen for publikum kommer!

Nærmere informasjon om konkurransen vil legges ut på denne siden fortløpende, så det er viktig at alle følger med.

***Vi gleder oss!***

***Beste hilsen fra alle oss i Jussforeningen Fagstyret. :-)***